open-index/open-wikipedia-markdown huggingface dataset:
இரிச்சர்ட் பாட்டியே

**இரிச்சர்டு பாட்டியே** (பிறப்புஃ அக்டோபர் 19,1969) ஒரு அண்டவியல் கோட்பாட்டு இயற்பியலாளரும்  முன்னாள் முதல் தர கிரிக்கெட் வீரரும் ஆவார். அவர் தற்போது மான்செசுட்.டர் பல்கலைக்கழகத்தில் அண்டவியல் பேராசிரியராக உள்ளார். 2015 முதல் யோதிரெல் வங்கி வானியற்பியல் மையத்தில் இணை இயக்குநராக (அறிவியல்) இருந்து வருகிறார்.

## கல்வியும்   தொழிலும்
பாட்டியே 19 அக்டோபர் 1969 அன்று அடர்சுபீல்டு யார்க்சயரில் பிறந்தார். அவரது இளங்கலை பட்டம் கேம்பிரிட்ஜ் டிரினிட்டி கல்லூரியில் கணிதத்தில் பெறப்பட்டது , அங்கு அவர் 1991 இல் முதல் வகுப்பு தகைமை இளங்கலை கலை பட்டமும்  1992 இல் கணிதத்தில்  உயர் ஆய்வு சான்றிதழும் பெற்றார். பின்னர் பால் செலார்டு மேற்பார்வையில் பயன்பாட்டுக் கணிதம், கோட்பாட்டு இயற்பியல் துறையில் முனைவர் பட்டம் பெற்றார். 1995 ஆம் ஆண்டில் " சரக் கதிர்வீச்சு   ஊடாட்டங்களும் மற்றும் கட்டுப்பாடுகளும் " குறித்த தனது ஆய்வறிக்கையை  தருவதற்கு முன்பு 1994 ஆம் ஆண்டில் முதுகலை  பட்டம் பெற்றார். கேம்பிரிட்ஜில் இருந்தபோது , 1995 ஆம் ஆண்டில் கேம்பிரிட்ஜ் பல்கலைக்கழக  துடுப்பாட்டக்  குழுவிற்காக எட்டு முதல் தர போட்டிகளில் விளையாடினார் , 32.58 சராசரியாக 391 ரன்கள் எடுத்தார்.

தனது முனைவர் பட்டத்தின் முடிவில்  இவர் 1995 இல் டிரினிட்டி கல்லூரியில் ஒரு ஆராய்ச்சி உதவித்தொகைக்கு தேர்ந்தெடுக்கப்பட்டார் , மேலும்  இவர் ஒரு PPARC முதுமுனைவர் உதவித்தொகையையும் பெற்றார். இம்பீரியல் கல்லூரியில் 2 ஆண்டுகள் முதுகலை பட்டமும் , அதைத் தொடர்ந்து 4 ஆண்டுகள் DAMTP  இல் முதுமுனைவர் பட்டமும் பெற்றார். 1999 ஆம் ஆண்டில் PPARC உயர் ஆராய்ச்சி உதவித்தொகையைப் பெற்றார். செப்டம்பர் 2001 இல் அவர் மான்செஸ்டர் இயற்பியல், வானியல் பல்கலைக்கழகத்தில் விரிவுரையாளராகச் சென்றார் , அங்கு அவர் யோதிரெல் வங்கி ஆய்வகத்தில் 2007 இல் ஆலன் தூரிங்கு கட்டிடத்திற்குச் செல்லும் வரை இருந்தார். 2005 ஆம் ஆண்டில் மூத்த விரிவுரையாளராகவும் , 2008 ஆம் ஆண்டில் ஒரு உயர் விரிவுரையாளராககவும் , 2012 ஆம் ஆண்டில் அண்டவியல் பேராசிரியராகவும் ஆனார்.

## ஆராய்ச்சி
அவரது ஆராய்ச்சி இருண்ட பொருளின் தோற்றம், அண்ட  உப்புதல், துகள் இயற்பியல், சரக் கோட்பாடு இவற்றின் இணைப்புகள் ஆகியவற்றில் கவனம் செலுத்துகிறது , இது அண்ட நுண்ணலைப் பின்னணி, புடவிப் பேரியல்  கட்டமைப்பை நோக்குவதன் மூலம். அவர் இடத்தியல் குறைபாடுகள் மற்றும் சாலிட்டான்கள் குறித்தும் பணியாற்றுகிறார். அவர் மீச்சிறு அணி, பிளாங்க் ஒத்துழைப்புகளில் உறுப்பினராக இருந்தார்.

## மேலும் காண்க
* List of Cambridge University Cricket Club players

## மேற்கோள்கள்

பகுப்பு:Articles with hCards
பகுப்பு:Articles using Template Infobox person Wikidata
பகுப்பு:பிரித்தானிய அண்டவியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:அண்டவியலாளர்கள்
ஆனந்த் எக்டே ஆசிசரா

**ஆனந்த் எக்டே ஆசிசரா** (*Ananth Hegde Ashisara*) இந்தியாவின் கர்நாடகா மாநிலம் உத்தர கன்னடா மாவட்டத்தைச் சேர்ந்த சுற்றுச்சூழல் ஆர்வலர் ஆவார். கர்நாடக அரசாங்க அமைப்பான கர்நாடக பல்லுயிர் வாரியத்தின் தலைவராகவும் உள்ளார்.

## மேற்கு தொடர்ச்சி மலை பாதுகாப்பு இயக்கம்
எக்டே ஆசிசரா முன்னதாக மேற்குத் தொடர்ச்சிப் பணிக்குழுவின் தலைவராகவும் இருந்தார். குறிப்பாக உலகப் பாரம்பரிய தளமாகக் கருதப்படும் மேற்கு தொடர்ச்சி மலைகளின் சுற்றுச்சூழலைப் பாதுகாப்பதில் இவர் ஈடுபட்டுள்ளார். சுற்றுச்சூழலைப் பாதுகாப்பதற்காக அர்ப்பணிக்கப்பட்ட மேற்குத் தொடர்ச்சி மலையின் கிழக்கு, மேற்குச் சரிவுகளை உள்ளடக்கிய பகுதியான மலைநாட்டைச் சேர்ந்த மக்கள் குழுவான விருக்சு ரக்சா அந்தோலன் என்ற குழுவின் ஒருங்கிணைப்பாளராகவும் உள்ளார். கர்நாடகாவின் சிமோகா மாவட்டத்தில் அமைந்துள்ள மேற்குத் தொடர்ச்சி மலையின் அம்பரகுடா மலைத்தொடர் மற்றும் அதைச் சுற்றியும் மேற்கொள்ளப்படும் சுரங்க நடவடிக்கைகளுக்கு எதிரான மக்கள் இயக்கத்தில் இவர் ஈடுபட்டுள்ளார்.

400 ஆண்டுகள் பழமையான பெங்களுரு ஆலமரம், 600 ஆண்டுகள் பழமையான பீசப்பூர் தாலுக்காவிலுள்ள பொந்தன்புளிய மரம், உத்தர கன்னடம் மாவட்டத்தைச் சேர்ந்த பனவாசி நகரிலுள்ள சீன ஆலமரம் உள்ளிட்ட கர்நாடகாவின் 10 பழமையான மரங்களுக்கு மரவியல் பாரம்பரியக் குறிச்சொல்லைப் பெற இவர் முயற்சிகளை மேற்கொண்டுள்ளார். சப்பான் நாட்டில் 2010 ஆம் ஆண்டில் ஏற்பட்ட சுனாமியில் அணுசக்தி திட்டங்களால் ஏற்பட்ட சேதத்தை அடுத்து அணுசக்தியின் பாதுகாப்பு குறித்தும் இவர் கவலை தெரிவித்து வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:கர்நாடக நபர்கள்
நீண்ட வால் மின்சிட்டு

**நீண்ட வால் மின்சிட்டு** (*Long-tailed minivet*)(*பெரிகுரோகாக்டசு ஈதோலாகசு*) என்பது *கேம்பிபாஜிடே* குடும்பத்தில் உள்ள பறவை சிற்றினமாகும். இது ஆப்கானித்தான், வங்களாதேசம், பூட்டான், சீனா, இந்தியா, லாவோஸ், மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் தென் மற்றும் தென்கிழக்கு ஆசியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## படம்

Image:Long tailed Minivet- Bharatpur I1 IMG 8080.jpg|ஆண், பரத்பூர், இராசத்தான், இந்தியா
Image:Long-tailed Minivet (Female) I IMG 7335.jpg|left|10000 அடி உயர குலு மணாலி மாவட்டத்தில் (இமாச்சலப்பிரதேசம்)


## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:சீனப் பறவைகள்
பரஸ்பர சட்ட உதவி ஒப்பந்தம்

**பரஸ்பர சட்ட உதவி ஒப்பந்தம்** (*Mutual legal assistance treaty*) (சுருக்கமாக:MLAT) என்பது இரண்டு அல்லது அதற்கு மேற்பட்ட நாடுகளுக்கு இடையே பொது அல்லது குற்றவியல் சட்டங்களைச் செயல்படுத்தும் முயற்சியில் தகவல்களைச் சேகரித்தல் மற்றும் பரிமாற்றம் செய்வதற்கான ஒரு ஒப்பந்தமாகும். ஒரு பரஸ்பர சட்ட உதவி கோரிக்கை பொதுவாக ஒரு குற்றவியல் வழக்கில் தொடர்புடைய சந்தேக நபர் வெளிநாட்டில் வசிக்கும் போது, அவரை தடுப்புக் காவலில் எடுத்து முறையாக விசாரிக்க பயன்படுத்தப்படுகிறது.

## சுருக்கம்
பரஸ்பர சட்ட உதவி ஒப்பதத்தால், நாடுகளுக்கிடையே குற்றவியல் விசாரணைகள் மற்றும் குற்ற வழக்குகளுக்கு ஆதாரங்களைக் கோருவதற்கும், பெறுவதற்கும் வழிமுறைகளை உருவாக்கியுள்ளது. சாட்சி அறிக்கைகள் அல்லது ஆவணங்களின் சேவை போன்ற சான்றுகள் அல்லது பிற வகையான சட்ட உதவிகள், ஒரு வெளிநாட்டு இறையாண்மையிடமிருந்து தேவைப்படும்போது, நாடுகள் அந்தந்த காவல்துறை முகமைகள் மூலம் முறைசாரா முறையில் ஒத்துழைக்க முயற்சி செய்யலாம் அல்லது அதற்கு மாற்றாக, பொதுவான கோரிக்கைகள் என குறிப்பிடப்படுவதை நாடலாம். நாடுகள் பரஸ்பர சட்ட உதவி கோரிக்கைகளை நேரடியாக ஒவ்வொருவருக்குள்ளும் நியமிக்கப்பட்ட மத்திய காவல் முகமையிடம் ஒப்படைப்பது மிகவும் பொதுவானது. இருதரப்பு மற்றும் பலதரப்பு ஒப்பந்தங்கள் மூலம் நாடுகளுக்கு பரஸ்பர சட்ட உதவி வழங்குவதைக் கட்டாயப்படுத்துகிறது.

இந்த ஒப்பந்தம் மூலம் குற்ற வழக்கில் உள்ள நபர்கள், இடங்கள் மற்றும் பொருட்களை ஆய்வு செய்தல் மற்றும் அடையாளம் காண்பது,  குற்றச் செயல்பாட்டின் கருவிகளை அசையாமைக்கு உதவுதல் போன்ற நடவடிக்கைகளும் அடங்கும். 

அரசியல் அல்லது பாதுகாப்பு காரணங்களுக்காக அல்லது இரு நாடுகளிலும் சமமான தண்டனைக்குரிய குற்றவியல் சட்டம் இல்லையெனில், உதவியை இரு நாடுகளும் (ஒப்பந்த விவரங்களின்படி) மறுக்கலாம். சில ஒப்பந்தங்கள் மற்ற நாடுகளில் உள்ள குடிமக்களுக்கான சட்ட உதவியை ஊக்குவிக்கலாம்.

இரு நாடுகளிலும் உள்ள சட்ட அமலாக்கத்தினரிடையே கூட்டு விசாரணைகள், அவசரகால வெளிப்படுத்தல் கோரிக்கைகள், கடிதங்கள் போன்றவற்றின் மூலம், ஒப்பந்தம் இல்லாவிட்டாலும் கூட, பல நாடுகள் தங்கள் நீதி அமைச்சகங்கள் மூலம் மற்ற நாடுகளுக்கு பரஸ்பர சட்ட உதவிகளை வழங்க முடியும்.

## இந்தியாவில்
இந்தியா 39 நாடுகளுடன் பரஸ்பர சட்ட உதவி ஒப்பந்தத்தில் கையெழுத்து இட்டுள்ளது.இந்தியாவைப் பொறுத்த வரை உள்துறை அமைச்சகத்தின் கீழ் செயல்படும் நடுவண் புலனாய்வுச் செயலகம் பரஸ்பர சட்ட உதவி ஒப்பந்ததிற்கான முகமையாக செயல்படுகிறது.

## இதனையும் காண்க
* தப்பியோடிய பொருளாதாரக் குற்றவாளிகள் சட்டம்

## மேற்கோள்கள்


## வெளி இணைப்புகள்

*Full List of United States Mutual Legal Assistance Treaties and Agreements
*MLA Treaty (full text) drafted between the U.S. and Japan in 2003
*Extensive analysis and documentation of various American MLA Treaties
*List of British Mutual Legal Assistance Treaties (indexed by the National Archives)

பகுப்பு:பன்னாட்டு ஒப்பந்தங்கள்
மோடுரி சத்யநாராயண்

**மோட்டூரி சத்தியநாராயணன்** (*Moturi Satyanarayana*) (2 பிப்ரவரி 1902 – 6 மார்ச் 1995) இந்திய இயக்க வீரரும், இந்திய அரசியலமைப்பு நிர்ணய மன்றத்தின் உறுப்பினரும், 1966 முடிய மாநிலங்களவையின் நியமன உறுப்பினரும் ஆவார்.இவர் இந்திய அரசியலமைப்புச் சட்டத்தில் இந்தி மொழியை இந்தியாவின் அலுவல் மொழியாக ஆக்க பாடுபட்டவர். இவர் தமது பிற்கால வாழ்க்கையை தென்னிந்தியாவில் இந்தி மொழியைப் பரப்ப பாடுபட்டார்.
## பெற்ற விருதுகள்
இவரது சேவையப் பாராட்டி இந்திய அரசு 1954ஆம் ஆண்டில் பத்மசிறீ விருது மற்றும் 1962ஆம் ஆண்டில் பத்மபூசண் விருது வழங்கிப் பாராட்டியது.

## மரபுரிமைப் பேறுகள்
இந்தியக் கல்வி அமைச்சகத்தின் சார்பில் இந்திய இலக்கியத்திற்கு இவரது பெயரில் ஆண்டுதோறும் மோடுரி சத்யநாராயணன் விருது வழங்கப்படுகிறது.
## மேற்கோள்கள்

*Biographical Data of Satyanarayana Moturi
*Luminaries of 20th Century, Potti Sreeramulu Telugu University, Hyderabad, 2005.
*List of Rajya Sabha Members
*Transcript of the Official Indian Language Debates of the Constituent Assembly of India, September 14, 1949
*Debates on Language in the Indian Constitution

## மேலும் படிக்க
*Austin, Granville. The Indian Constitution, Cornerstone of a Nation.  New Delhi:  OUP India, 1999. 
*Bipan Chandra, Mridula Mukherjee, and Aditya Mukherjee.  India Since Independence, Revised Edition.  New Delhi: Penguin Books India, 2008.

பகுப்பு:பத்ம பூசண் விருது பெற்றவர்கள்
பகுப்பு:பத்மசிறீ விருது பெற்றவர்கள் 
பகுப்பு:தெலுங்கு எழுத்தாளர்கள்
பகுப்பு:இந்தி எழுத்தாளர்கள்
பகுப்பு:மாநிலங்களவை உறுப்பினர்கள்

பகுப்பு:இந்திய அரசியலமைப்பு நிர்ணய மன்ற உறுப்பினர்கள்
பகுப்பு:தெலுங்கு மக்கள்
பகுப்பு:மாநிலங்களவை நியமன உறுப்பினர்கள்
டேவிடு வான்டீசு

**டேவிடு வாண்டீசு** போர்ட்சுமவுத் பல்கலைக்கழகத்தில் அண்டவியல்,  ஈர்ப்பு நிறுவனத்தில் அண்டவியல் பேராசிரியராக உள்ளார்.

இவர் முனைவர் சாலனர் இலக்கணப் பள்ளி , அமர்சாம், கேம்பிரிட்ஜ் கோன்வில், கையஸ் கல்லூரியில் கல்வி பயின்றார் , அங்கு அவர் இயற்கை அறிவியல் (இயற்பியலும் கணிதமும்) படித்தார். 1994 ஆம் ஆண்டில் சசெக்சு பல்கலைக்கழகத்தில் வானியல் மையத்தில் ஜான் டி. பாரோ மேற்பார்வையில் முனைவர் பட்டம் பெற்றார்.

தொடக்கநிலைப் புடவி  இயற்பியல்,  அண்ட கட்டமைப்பின் தோற்றம் குறித்தும் அண்டவியல் குறித்தும்ராளமான ஆராய்ச்சிக் கட்டுரைகளை வாண்டீசு வெளியிட்டுள்ளார். வாண்டீசு ஆராய்ச்சியில் காலவெளி தொடர்மத்தின்  அடர்த்தியில்ய்ம் அளவீட்டிலும் உள்ள முற்பாழின் அலைவுகளை பற்றிய ஆய்வு அடங்கும். 2001 ஆம் ஆண்டில் டேவிட் எச்.  இலைத்துடன் இணைந்து அண்ட கட்டமைப்பின் தோற்றத்திற்கான வளைவுப் படிமத்தை  இவர் முன்மொழிந்தார்.

## வெளி இணைப்புகள்

* முகப்பு பக்கம்
* ஐசிஜி போர்ட்சுமவுத்
* ஆராய்ச்சிக் கட்டுரைகள்

பகுப்பு:வாழும் மக்கள்
பகுப்பு:பிரித்தானிய அண்டவியலாளர்கள்
பகுப்பு:அண்டவியலாளர்கள்
பகுப்பு:பிரித்தானிய இயற்பியலாளர்கள்
மோனோசோடியம் டார்ட்டரேட்டு

**மோனோசோடியம் டார்ட்டரேட்டு** (Monosodium tartrate) டார்ட்டாரிக் அமிலத்தின் சோடியம் அமில உப்பாகும். சோடியம் பைடார்ட்டரேட்டு என்ற பெயராலும் இது அழைக்கப்படுகிறது. ஓர் உணவு கூட்டு சேர்க்கைப் பொருளாக இது அமிலத்தன்மை சீராக்கியாக பயன்படுத்தப்படுகிறது மற்றும் ஐரோப்பிய ஒன்றிய எண் ஐ 335 என்ற எண்ணால் அடையாளப்படுத்தப்படுகிறது. ஒரு பகுப்பாய்வு வினையாக்கியாக இது அம்மோனியம் நேர்மின் அயனி சோதனையில் வெள்ளை நிற வீழ்படிவாக உருவாகி பயன்படுகிறது.
## மேற்கோள்கள்

பகுப்பு:கரிம சோடியம் உப்புகள்
பகுப்பு:டார்ட்டரேட்டுகள்
பகுப்பு:கரிமச் சேர்மங்கள்
டேவிட் எச். இலைத்

பேராசிரியர் **டேவிட்  இலைத் David Lyth**(ஜூன் 21,1940)  இலங்காசுட்டர் பல்கலைக்கழகத்தில் துகள் அண்டவியல் ஆராய்ச்சியாளர் ஆவார். தொடக்கப் புடவி அண்டவியல் மற்றும் அண்டவியல்  உப்புதல் குறித்த 165 க்கும் மேற்பட்ட கட்டுரைகளையும் இரண்டு புத்தகங்களையும் அவர் வெளியிட்டுள்ளார்.

## ஆராய்ச்சி
*உப்புதல் படிமக்* கட்டமைப்புத் துறையில் அவர் செய்த பணிக்காகவும் , *உப்புதல் படிமங்களின்* *நோக்கீட்டு* விளைவுகளுக்காகவும் அவர் குறிப்பிடப்படுகிறார். 1997 ஆம் ஆண்டில் அவர்  இலைத் பிணைப்பைக் கண்டுபிடித்தார் , இது சி. எம். பி. யில் உள்ள சிற்றலைவுகளின் டென்சர் - அளவுகோல் விகிதத்தை உப்புதலின்போது உப்புதற்புலத்தின் மாறுபாட்டுடன்  உறவுபடுத்துகிறது. 2001 ஆம் ஆண்டில் போர்ட்சுமவுத் பல்கலைக்கழகத்தின் டேவிட் வாண்டுசுவுடன் இணைந்து கர்வாட்டடன் காட்சியை அவர் முன்மொழிந்தார்.
அவருக்கு 2012 ஆம் ஆண்டில் ப்ரெடுடஆயில் பதக்கமும்  பரிசும் வழங்கப்பட்டது.

## புத்தகங்கள்

* அண்டவியல் உப்புதல்,பேரியல் கட்டமைமைப்பு (2000) ஆந்திரூ இலிடில் ISBN உடன் 
* முதற்கட்ட அடர்த்தி  சிற்றலைவு (2009) - ஆந்திரூ இலிடில் ISBN 
* இயற்பியலாளர்களுக்கான அண்டவியல் (2016)
* புடவியின் வரலாறு (2016)

## மேற்கோள்கள்


## வெளி இணைப்புகள்

* வெளியீடுகளின் பட்டியல்

பகுப்பு:வாழும் மக்கள்
பகுப்பு:பிரித்தானிய அண்டவியலாளர்கள்
பகுப்பு:அண்டவியலாளர்கள்
பகுப்பு:பிரித்தானிய இயற்பியலாளர்கள்
பீட்டர் கார்னாவிச்

பீட்டர் எம். கார்னாவிச் நோட்ரே டேம் பல்கலைக்கழகத்தில் இயற்பியல் துறையின் தற்போதைய தலைவராக உள்ளார். கார்னாவிச் 2000 ஆம் ஆண்டில் நோட்ரே டேம் நிறுவனத்தில் உதவி பேராசிரியராக சேர்ந்தார் , மேலும் 2003 ஆம் ஆண்டில் இணை பேராசிரியராக பதவி உயர்வு பெற்றார். 2008 ஆம் ஆண்டில் அவர் முழு பேராசிரியர் பதவியைப் பெற்றார். அவரது முதன்மை ஆராய்ச்சிப் பகுதி மீவிண்மீன் வெடிப்புகளும் அவற்றின் பன்முகத்தன்மை பற்றிய ஆய்வு ஆகும்.

## இளமை, கல்வி
கார்னாவிச் 1980 இல் மேரிலாந்து பல்கலைக்கழகத்தில் வானியலில் இளங்கலை அறிவியல் பட்டம் பெற்றார் , 1983 இல் மாசாச்சூசெட்சு தொழில்நுட்பக் கழகத்தில் (எம்ஐடி) இயற்பியலில் முதுகலைப் பட்டம் பெற்றார் , 1991 இல் வாஷிங்டன் பல்கலைக்கழகத்தில் வானியல் துறையில் முனைவர் பட்டம் பெற்றார்.

## ஆராய்ச்சி, தொழில்
அவர் 900 க்கும் மேற்பட்ட ஆவணங்களில் இணை ஆசிரியராக இருந்து வருகிறார் - 200 க்கும் மேற்பட்ட ஆவணங்களின் முதல் எழுத்தாளர் மற்றும் 69 உயர்சுட்டுகள் கொண்டவர்.

எம்ஐடியில் தனது காலத்திற்குப் பிறகு , அவர் 1983 முதல் 1985 வரை விண்வெளி தொலைநோக்கி அறிவியல் நிறுவனத்தில் ஆராய்ச்சி உதவியாளராகப் பணியாற்றினார். 1992 முதல் 1995 வரை டொமினியன் வானியற்பியல் ஆய்வகத்தில் முதுமுனைவர் பட்டத்தை முடித்தார். கார்னாவிச் 1995 முதல் 1999 வரை  ஆர்வர்டு, சுமித்சோனிய வானியற்பியல் மையத்தில்  ஆய்வுறுப்பினராக இருந்தார்.  ஆர்வர்டில்  அண்ட விரிவாக்கத்தின் முடுக்கத்தைக் கண்டுபிடித்த ஹை - இசட் மீவிண்மீன் வெடிப்புத் தேடல் குழுவில் முக்கிய உறுப்பினராக இருந்தார். அந்த கண்டுபிடிப்புக்கு 2011 ஆம் ஆண்டு இயற்பியலுக்கான நோபல் பரிசும் , அண்டவியல் (2007) இல் குரூபர் பரிசும் , அடிப்படை இயற்பியலுக்கு (2015) திருப்புமுனைப் பரிசும் வழங்கப்பட்டது.

## மேற்கோள்கள்

பகுப்பு:Articles with hCards
பகுப்பு:அமெரிக்க அண்டவியலாளர்கள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அண்டவியலாளர்கள்
ஆர்பியூ பெர்த்தோலாமி

**ஆர்பியூ பெர்த்தோலாமி** (Orfeu Bertolami) (சாவோ பாலோ பிரேசில் 1959) என்பவர் வானியற்பியல் , அண்டவியல் , பொது சார்பியல் மற்றும் குவைய  ஈர்ப்பு ஆகியவற்றில் பணிபுரியும் ஒரு கோட்பாட்டு இயற்பியலாளர் ஆவார். அவர் 1991 முதல் 2010 வரை போர்ச்சுகீசு  இலிசுபனில் உள்ளசூயர்தொழில்நுட்ப நிறுவனத்தில் பணியாற்றினார். அவர் தற்போது போர்டோ பல்கலைக்கழகத்தின் இயற்பியல், வானியல் துறையில் பேராசிரியராக உள்ளார்.

வானியல் , அண்டவியல், ஈர்ப்பு கோட்பாடுகளில் கருத்துக்களின் வரலாறு பற்றிய அறிவியலில் பொதுமக்களின் விழிப்புணர்வை ஏற்படுத்துவதற்கான ஒரு நூலையும்(போர்த்துகீசிய மொழியில்)  ஐரோப்பிய விண்வெளி நிறுவனத்தால் வெளியிடப்பட்ட விண்வெளியில் ஈர்ப்பு, செலுத்தல் கூறுபாடுகள் குறித்த தொழில்நுட்ப பாடநூலையும் எழுதியுள்ளார்.

* *ஓ லிவரோ தாசு எஸ்கோலாசு கோஸ்மிக்காசு,* எடிட்டரா கிராடிவா, 2006
* *ஈர்ப்பு கட்டுப்பாடும் விண்வெளிச் செலுத்தம் மீது  அதன் செல்வாக்கு: ஒரு அறிவியல் ஆய்வு* 2002

குறிப்பாக பெர்த்தோலாமி ,  மாறிலிச் சிக்கலை,  கொள்கையுடன்  தொடர்புபடுத்தி அடர்துகளாக்கத்தை ஆய்வு செய்தார் - இருண்ட ஆற்றலின் ஒருங்கிணைப்புக்கான அண்ட முடுக்கத்தை விளக்கவும்,  இருண்ட பொருளைப் பால்வெளிகளின் சுழற்சி வளைவுகளின் தட்டையான தன்மையை விளக்கவும்  சில மாற்றியமைக்கப்பட்ட ஈர்ப்பு படிமங்களை பிணைப்பு உள்ளதை விலக்கவும் உருவாக்கினார்.. அவர் முன்னோடிப் பிறழ்வைப் பற்றியும் பணியாற்றியுள்ளார் , இது பெரும்பாலும் விண்கல வெப்ப விளைவுகளுக்குக் காரணமாக இருக்கலாம் என்று கருதினார். மிக  அண்மைய பணி, விண்வெளித் தறுவாயின்   பரிமாறாமை சார்ந்த குவைய இயக்கவியலின் நீட்டிப்புகளைப் பற்றியதாகும்.

## வெளி இணைப்புகள்
* University personal webpage
* Publications according to the INSPIRE High Energy Physics Database
*Contributors to Physical cosmology

பகுப்பு:வாழும் மக்கள்
பகுப்பு:அண்டவியலாளர்கள்
பகுப்பு:வானியற்பியலாளர்கள்
ஓலே ஆந்திரியாசு குரோகுனசு

thumb|ஓலே ஆண்ட்ரியாஸ் க்ரோக்னஸ்
**ஓலே ஆந்திரியாசு குரோகுனசு** (**Ole Andreas Krogness**) (23 மே 1886 - 28 மே 1934) நார்வே நாட்டைச் சேர்ந்த இயற்பியலாளர் ஆவார்.  அவர் திராம்சோவில் ஒரு புவி இயற்பியல் நிறுவனத்தை நிறுவுவதற்காக பணியாற்றினார். 1918 முதல் 1922 வரை  அந்நிறுவனத்தின் மேலாளராக பணியாற்றினார்.  20 ஆம் நூற்றாண்டின் முற்பகுதியில் வடக்கு நார்வேயில் பல புவி இயற்பியல் சாதனைகளில் அவர் முதன்மையான பங்கு வகித்தார்.

## இளமையும் தொழிலும்
குரோகுனசு திரொண்ட்ஜெம் நகரில் ஓலெ ஆந்திரியாசு டாங்கன் குரோகுனசு (1832 - 87),  கிறித்தியன் அகசுட்டா  இலிண்டேமன் (1850 - 1928) ஆகியோரின் மகனாகப் பிறந்தார். தந்தைவழி பக்கத்தில் அவர் தொழிலதிபரும் அரசியல்வாதியுமான ஓலே ஆந்திரியாசு குரோகுனசின் பேரனும் , தாய்வழி பக்கத்தில் அவர் ஓலே ஆந்திரியாசின் கொள்ளுப் பேரனும் , அன்னா இலிண்டேமன் மற்றும் கான்சு தோர்வால்ட் இலிண்டேமனின் மருமகனும் ஆவார். 1904 இல் தேர்வுத் துறையில் பட்டம் பெற்ற இவர் , 1912 இல் அரசு பிரெடெரிக் பல்கலைக்கழகத்தில் கேண்ட். ரியல் பட்டம் பெற்றார். 1908 முதல் அவர் கிறித்தியன் பிர்க்லாந்தின் உதவியாளராகப் பணியாற்றினார்.

1912 இல் கிறித்தியானியாவில் அவர்  தாகினி வேகர்டு குல்டுபெர்க்கை மணந்தார் (1887 - 1978).  இவர் மருத்துவர் கார்ல் யோகான் குல்டுபெர்கு மருமகன் ஆனார். அவரது மகள் சினோவ் 1915 இல் பிறந்தார்.  இவர் பொருளாதார வல்லுனர்  இலீப்  கோல்பெக் - கான்சனை மணந்தார்.

## பின்னர் தொழில்
1912 ஆம் ஆண்டில் காஃப்ஜோர்ட் ஆல்டாவில் உள்ள ஹால்ட்டேயில் உள்ள அரோரா பொரியாலிஸ் ஆய்வகத்தின் மேலாளராக க்ரோக்னஸ் பணியமர்த்தப்பட்டார். அவர் தனது குடும்பத்தினருடன் அங்கு வசித்து வந்தார் , 1915 முதல் சக ஆராய்ச்சியாளர் ஓலாஃப் தேவிக் உடன் இருந்தார். இருவரும் வெற்றிகரமாக டிராம்ஸோவில் ஒரு புவி இயற்பியல் நிறுவனத்தை நிறுவ பரிந்துரைத்தனர் , இருவரும் 1918 இல் அங்கு வேலை செய்ய சென்றனர். 1918 முதல் 1922 வரை நிறுவனத்தின் மேலாளராக க்ரோக்னஸ் இருந்தார். 1922 ஆம் ஆண்டில் வடக்கு நோர்வேயின் வானிலை முன்னறிவிப்புக்காக " நோர்ட் - நோர்ஜெலா " என்ற வான்வெர்சிலிங்கா நிறுவப்பட்டதில் அவர்களின் பணி உச்சக்கட்டத்தை அடைந்தது.

க்ரோக்னஸ் 1916 இல் டோம்பாஸில் காந்த ஆய்வகத்தையும் நிறுவினார் , மேலும் டிராம்ஸோ அருங்காட்சியகத்தில் அவர் 1919 முதல் 1923 வரை குழு உறுப்பினராகவும் , 1923 முதல் 1928 வரை தலைவராகவும் இருந்தார். அவர் நாடு தழுவிய *நார்ஸ்க் ஜியோஃபிசிஸ்க்* ஃபோர்னிங்கை நிறுவினார் , மேலும் 1927 முதல் 1928 வரை அதன் தலைவராக இருந்தார் , மேலும் ட்ரோம்ஸோவில் நோர்வே பாலிடெக்னிக் சொசைட்டியின் உள்ளூர் கிளையையும் நிறுவினார். அவர் வடக்கு நார்வேயில் ஒரு பல்கலைக்கழகத்தை நிறுவ திரோம்சோவுக்கான குழுவை நிறுவினார் (திராம்சோ பல்கலைக்கழகம் 1972 இல் திறக்கப்பட்டது).

1928 முதல் பெர்கன் அருங்காட்சியகத்தில் நிலக் காந்தவியல், இயற்பியல் அண்டவியல் பேராசிரியராக இருந்தார். அவர் 1934 மே மாதம் பானாவில் இறந்தார். அவர் தகைமைப் பேராணை,  இத்தாலி அரசு ஆணை ஆகியவற்றால் அலங்கரிக்கப்பட்டார். 1937 ஆம் ஆண்டில் நெசுட்டன் தேவாலயத்தில் அவருக்கு ஒரு கல் நினைவுச்சின்னம் திறந்து வைக்கப்பட்டது.  திரோம்சோவில் உள்ள ஒரு சாலைக்கு அவரது பெயர் சூட்டப்பட்டது.

## மேற்கோள்கள்

பகுப்பு:CS1 Norwegian-language sources (no)
பகுப்பு:அண்டவியலாளர்கள்
பகுப்பு:1934 இறப்புகள்
பகுப்பு:1886 பிறப்புகள்
பகுப்பு:நார்வே இயற்பியலாளர்கள்
பகுப்பு:நார்வே புவி இயற்பியலாளர்கள்
ஜெர்டன் மின்சிட்டு

**ஜெர்டன் மின்சிட்டு** (*Jerdon's minivet*) (***பெரிக்ரோகோடசு அல்பிப்ரான்சு***) என்பது மினிசிட்டு சிற்றினம் ஆகும். இது மியான்மரில், பெரும்பாலும் உலர்ந்த இலையுதிர் காடுகளில் காணப்படும். இது சில நேரங்களில் வெண்வயிற்று மினிசிட்டுடன் ஒத்த இனமாகக் கருதப்படுகிறது.

## மேற்கோள்கள்
சுவின்கோ மின்சிட்டு

**சுவைன்கோ மின்சிட்டு** (*Swinhoe's minivet*) அல்லது **பழுப்பு முதுகு மின்சிட்டு** (***பெரிக்ரோகோடசு கான்டோனென்சிசு***) என்பது காம்பேபாகிடே குடும்பத்தில் உள்ள பறவை சிற்றினம் ஆகும். இந்த சிற்றினம் முதன்முதலில் 1861-ல் இராபர்ட் சுவின்கோவால் விவரிக்கப்பட்டது.

இது சீனாவில் இனப்பெருக்கம் செய்கிறது. தென்கிழக்காசியாவின் முதன்மை நிலப்பரப்பில் குளிர்காலத்தினைக் கழிக்கின்றது. மிதமான காடுகள், மிதவெப்ப மண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடு ஆகியவை இதன் இயற்கை வாழ்விடங்களாகும் .
இடது|thumb| காவோ யாய் தேசிய பூங்கா - தாய்லாந்து

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:சீனப் பறவைகள்
ஆரஞ்சு மின்சிட்டு

**ஆரஞ்சு மினிசிட்டு** (***பெரிக்ரோகோடசு பிளேமியசு***) என்பது கேம்பேபாகிடே குடும்பத்தில் உள்ள பறவை சிற்றினமாகும். இது இந்தியாவில் மேற்குத் தொடர்ச்சி மலைகளிலும் மேற்கு கடற்கரையிலும் மற்றும் இலங்கையிலும்  காணப்படுகிறது. முன்னர் இது குங்குமப் பூச்சிட்டின் துணையினமாகக் கருதப்பட்டது. இது கிழக்கு மற்றும் வட இந்தியா மற்றும் தென்கிழக்கு ஆசியாவில் பரவலான காணப்படுகிறது. இவை மிதவெப்ப காடுகள், மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடு ஆகியவை இதன் இயற்கை வாழ்விடங்களாகும். பூச்சிகளை உண்ணும் இந்த சிற்றினப் பறவைகள் பிற சிற்றினங்களுடன் இரை தேடும்.

## வகைப்பாட்டில்
பேரினப் பெயரானது பண்டைய கிரேக்கச் சொல்லானது *பெரி*யிலிருந்து வந்தது. 
பெரி என்பதன் பொருள் 'மிகவும்' என்பதாகும்; *குரோகோடசு* என்பதற்கு குங்குமப்ப நிறம் என்று பொருள். *பிளமேமசு* என்ற சிற்றினத்தின் பெயர் இலத்தீன் மொழியில் தன் வேர்களைக் கொண்டுள்ளது. அதாவது 'உமிழும்' அல்லது 'சுடர்-நிறம்' (*பிளாமா -* 'சுடர்') என்று பொருள். இந்த சிற்றினத்தின் ஆங்கிலப் பெயர் குங்குமப்பூ மின்சிட்டிலிருந்து ஆரஞ்சு மினிசிட்டாக மாற்றப்பட்டது. இந்த இரண்டு சிற்றினங்கள் பிளவுபட்டதைத் தொடர்ந்து *பெரிக்ரோகோடசு இசுபேசியோசசுக்கு* முந்தியது ஒதுக்கப்பட்டது. இது தெற்கு மற்றும் தென்கிழக்கு ஆசியாவைச் சேர்ந்த உயிரினங்களின் கூட்டமைப்பிலானது.

## விளக்கம்
ஆரஞ்சு மின்சிட்டு சுமார் 17 முதல் 22 செ.மீ. நீளமுடையது. இதன் எடை சுமார் 19 முதல்  24.5 கிராம் ஆகும். ஆண்கள் பிரகாசமான ஆரஞ்சு மற்றும் கருப்பு நிறத்திலும், பெண் பறவைகள் பெரும்பாலும் மஞ்சள் நிறத்தில் சாம்பல் நிறத்துடன் இருக்கும். ஆண் பறவைகள் பளபளப்பான கருப்பு தலை, கன்னம், தொண்டை மற்றும் மேலங்கி மற்றும் மேல் முதுகுடன் காணப்படும். கீழ் முதுகு, முதுகு மற்றும் மேல் வால்-சிறகு ஆரஞ்சு-சிவப்புடன்  அடிப்பகுதிகள் பெரும்பாலும் பிரகாசமான ஆரஞ்சு-சிவப்பு நிறத்தில் உள்ளன. இது இதனைச் சுற்றுப்புறத்திலிருந்து தனித்துக் காட்டுகிறது. பெண் பறவைகள் மஞ்சள் நிற நெற்றி மற்றும் சாம்பல்-சாம்பல், கீழ் முதுகு இருக்கும். ஆண் பறவையில் சிவப்பு நிறத்தில் காணப்படும் பகுதிகள் பெண் பறவையில் மஞ்சள் நிறத்தில் காணப்படும். 

## நடத்தை மற்றும் சூழலியல்
ஆரஞ்சு மின்சிட்டு சிற்றினங்கள் கூட்டமாக வாழுகின்றன. பொதுவாகச் சிறிய குழுக்களாக (2க்கும் மேற்பட்ட பறவைகள்) காடுகளில் உள்ள மரங்களின் உச்சியில் உணவு தேடும். மினிசிட்டுகள் பெரும்பாலும் காடுகளின் விதானத்தின் மீது பறப்பதைக் காணலாம். இவை முதன்மையாகப் பூச்சிகளை உண்ணக்கூடியவை. இவை சுற்றுப்புறங்களைச் சுற்றிலும் நோட்டமிடுவதற்காக அறியப்படுகின்றன. இவை பறந்து பறந்து, தாவரப் பரப்புகளில் சுற்றித் திரிந்து பூச்சிகளைப் பிடிக்கின்றன. இந்த நடத்தை பெரும்பாலும் *சாலி-கிலீனிங்* என்று அழைக்கப்படுகிறது. இவை மற்ற விதான வகை பறவைகளுடன் வேட்டையாடி உணவு உண்கின்றன. 

## மேற்கோள்கள்

பகுப்பு:இலங்கைப் பறவைகள்
பகுப்பு:இந்தியப் பறவைகள்
இரெ. சண்முகவடிவேல்

**இரெத்தினசாமி சண்முகவடிவேல்** (*Re. Shanmuga Vadivel*) (பிறப்பு: 25 ஆகத்து 1937) தமிழ்நாட்டைச் சேர்ந்த  பட்டிமன்றப் பேச்சாளர் மற்றும் ஓய்வுபெற்ற தமிழாசிரியர் ஆவார். தமிழ்நாட்டு அரசின் தமிழ்ச்செம்மல் விருது  உள்ளிட்ட விருதுகளையும் *நகைச்சுவைத் தென்றல்* உள்ளிட்ட பட்டங்களையும் பெற்றுள்ளார்.

## வாழ்க்கைக் குறிப்பு
இன்றைய நாகப்பட்டினம் மாவட்டத்தில் உள்ள நாகூர் நகரில் இரெ. கோவிந்தம்மாள்- ப. இரெத்தினசாமி இணையரின் மகனாக 25 ஆகத்து 1937 அன்று பிறந்தார்.

நாகூர் தேசிய உயர்நிலைப் பள்ளியில் பயின்றபின் சென்னைப் பல்கலைக் கழகத்தில் புலவர், முதுநிலை, மூதறிஞர் ஆகிய பட்டங்களையும்  அண்ணாமலைப் பல்கலைக்கழகத்தில் இளங்கலை கல்வியியல் பட்டத்தையும் பெற்றார். திருவாரூர் வ சோ ஆண்கள் மேல்நிலைப் பள்ளியில் 36 ஆண்டுகள் தமிழாசிரியராகப் பணியாற்றி ஓய்வு பெற்றார். அடியார்க்கு நல்லான், அம்புஜம், ஆரூர் குணா, ஆரூர் தமிழ்நாடன், கோவி லெனின், மானா பாஸ்கரன் உள்ளிட்டோர் இவரது முன்னாள் மாணவர்கள்.

1975 ஆம் ஆண்டுவாக்கில் திருவாரூர் வடக்கு வீதி முருகன் கோவிலின் அறங்காவலராக இருந்த தன் நண்பர் நாகராஜனின் ஒப்புதல் பெற்று அக்கோவில் திருவிழாக்களில்  தேவாரம், திருவாசகம், பெரியபுராணம் தற்காலக் கவிதை உள்ளிட்ட தமிழ் இலக்கியங்களைப் பரப்புரை செய்தார். தன் மாணவர்களையும் இதில் ஈடுபடுத்தினார்.

திருவாரூர்த் தமிழ்ச் சங்கத்தின் தலைவராகப் பல்வேறு நிகழ்ச்சிகளில் கலந்து கொண்டு தொடர்ந்து செயல்பட்டு வருகிறார்.

இவர் இணையர் பெயர் தையல்நாயகி. இவர்களுக்கு பரிமளா என்ற மகள் உள்ளார்.

## படைப்புகள்
#வாழ்க்கை ரொம்ப சுலபமுங்க (2007) - கற்பகம் புத்தகாலயம்
#தமிழ் வளர்த்த சான்றோர் - கலைஞன் பதிப்பகம்
#நானிலம் போற்றும் நால்வர்
#குறள்வழிக் கதைகள்
#வாய்விட்டு சிரிக்கிறார் வள்ளுவர்
#திருக்குறள் கதை அமுதம்
#செவிநுகர் சுவைகள்
#அண்ணாவின் வாழ்வில் அரிய நிகழ்ச்சிகள்
#பெரியபுராணத்தில் பெண்ணின் பெருமை
#இருபத்தி ஓராம் நூற்றாண்டுக்கு இளங்கோவடிகள்
#குறுந்தொகை நலம்
#துளித்துளியாய் பொது அறிவு

## இலக்கியப் பயணங்கள்
இலங்கை கம்பன் கழகம் (கொழும்பு), யாழ்ப்பாண கம்பன் கழகம் (யாழ்ப்பாணம்), பிரான்சு கம்பன் கழகம் (பாரிசு), சுவிசு திருவள்ளுவர் மன்றம் (சுவிட்சர்லாந்து), ஆத்திரேலியன் கம்பன் கழகம், சிட்னி மக்கள் மன்றம் உள்ளிட்ட பல்வேறு அமைப்புகளின் அழைப்பின் பேரில் பல நாடுகளுக்கும் சென்று இலக்கியச் சொற்பொழிவாற்றியுள்ளார்.

புலவர் சீனி சண்முகத்துடன் இணைந்து பல பட்டிமன்றங்களில் பங்கேற்றுள்ளார்.

## விருதுகளும் பட்டங்களும்

## மேற்கோள்கள்

## வெளி இணைப்புகள்

* புலவர் இரெ.சண்முகவடிவேல் - நாகூர் மண்வாசனை 
* புலவர் சண்முக வடிவேல் நகைச்சுவை விருந்து | Tamil Kelvi
* புலவர் சண்முக வடிவேலுவின் நகைச்சுவை சரவெடி | Tamil Kelvi

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:திருவாரூர் மாவட்ட மக்கள்
பகுப்பு:தமிழறிஞர்கள்
பகுப்பு:பட்டிமன்றப் பேச்சாளர்கள்
திருப்பூர் விசுவேசுவரசுவாமி கோயில்

**விசுவேசுவரசுவாமி கோயில்** என்பது தமிழ்நாடு மாநிலத்தில் திருப்பூர் மாவட்டத்தின் திருப்பூர் புறநகர்ப் பகுதியில், பழைய பேருந்து நிலையத்திற்கு அருகில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 339 மீட்டர் உயரத்தில் அமைந்துள்ள விசுவேசுவரசுவாமி கோயிலின் புவியியல் ஆள்கூறுகள்,  ஆகும்.

இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - திருப்பூர் விசுவேசுவரசுவாமி கோயில்

பகுப்பு:திருப்பூர் மாவட்டத்திலுள்ள சிவன் கோயில்கள்
நல்லூர், திருப்பூர்

**நல்லூர், திருப்பூர்** () என்பது தமிழ்நாடு மாநிலத்தின் திருப்பூர் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 344 மீட்டர் உயரத்தில் அமைந்துள்ள நல்லூர் புறநகர்ப் பகுதியின் புவியியல் ஆள்கூறுகள்,  ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற விசுவேசுவரசுவாமி கோயில், நல்லூர் பகுதியில் அமைந்துள்ளது.
## மேற்கோள்கள்

## வெளி இணைப்புகள்
* GeoHack - நல்லூர், திருப்பூர் 

பகுப்பு:திருப்பூர் மாவட்டத்திலுள்ள ஊர்களும் நகரங்களும்
செடிபுட்டா சேலை

**செடிபுட்டா சேலை** வகைகளைத் தமிழகத்தில் உள்ள சௌராஷ்டிரா சமூக மக்கள் விரும்பி அணிகின்றனர். காஞ்சிபுரம், மதுரை, திருநெல்வேலி மாவட்டங்களில் செயற்கைப் பட்டால் இந்த ஆடைகள் நெய்யப்படுகின்றன. திருநெல்வேலி மாவட்டத்தில் வெள்ளங்குளி, புதுக்குடி, வீரகநல்லூர், கிளாக்குளம் ஆகிய ஊர்களில் நெய்யப்படும் சேலைகளுக்குப் புவிசார் குறியீடு கிடைத்துள்ளது.

## வரலாறு
சுமார் 500 ஆண்டுகளுக்கு முன்னர் குஜராத் சோமநாதபுரம் பகுதியை மொகலாய மன்னனர்கள் கைப்பற்றிய காலத்தில் அவ்வூர் சௌராஷ்டிர மக்கள் மதுரைக்கு இடம் பெயர்ந்தனர். 

அப்போது மதுரையை ஆண்ட திருமலை நாயக்கர் குடிபெயர்ந்து வந்துள்ள மக்களுக்கு கைத்தொழிலாக நெசவுத்தொழில் செய்து பிழைக்க வழிவகை செய்தார். மதுரையைத் தொடர்ந்து அந்த மக்கள் திண்டுக்கல், இராமநாதபுரம், காஞ்சிபுரம், திருநெல்வேலி மாவட்டங்களிலும் குடியேறி நெசவுத்தொழில் செய்து வந்தனர். 

தெருக்களில் சுமார் 50 மீட்டர் நீளம் உள்ள பாவை ஓட்டி, அதில் 9 சேலைகள் வரை அவர்கள் நெசவு செய்கின்றனர். 75, 100, 120, 150-ஆம் எண் நூல்களை அவர்கள் பயன்படுத்துகின்றனர். 

கூட்டுறவுச் சங்கங்களில் நெய்யப்படும் சேலைகள், தமிழ்நாடு கோ ஆப்டெகஸ் மூலம் விற்பனை செய்யப்படுகின்றன. தனியாளர்களாக உற்பத்தி செய்வோர் இந்தியாவின் பல்வேறு பகுதிகளுக்கு அனுப்பி விற்கின்றனர். ஒரு காலத்தில் இலங்கைக்கும் அனுப்பப்பட்டது.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்

பகுப்பு:ஆடைகள்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
சாவனூர்

**சாவனூர்** அல்லது **சாவனூரு** (*Savanur*) என்பது இந்தியாவின் கர்நாடக  மாநிலம் ஆவேரி மாவட்டத்திலுள்ள சாவனுரு வட்டத்தின் தலைமையகம் ஆகும். 

## வரலாறு
சாவனூரு பம்பாய் மாகாணத்தின் கீழ் பிரித்தானிய இந்தியாவின் சமஸ்தானங்களில் ஒன்றாகும். பின்னர் தக்காண முகமையின் ஒருபகுதியாக இருந்தது. அதன் முஸ்லிம் ஆட்சியாளர்கள், " நவாப் " பாணியில், 1672 இல் தில்லிக்கு அருகில் மானியம் பெற்ற முகலாயப் பேரரசின் சேவையில் ஆப்கானியரான அப்துல் கரீம் கானின் வம்சாவளியைச் சேர்ந்தவர்கள். அவரது வாரிசுகள் ஒரு நூற்றாண்டுக்கும் மேலாக பரந்த பிரதேசங்களை கிட்டத்தட்ட சுதந்திரமாக ஆட்சி செய்தனர். இருப்பினும், மராட்டியர்களின் அதிகரித்து வந்த அதிகாரத்திற்கும், ஐதராபாத் நிஜாம், ஐதர் அலி மற்றும் திப்பு சுல்தான் ஆகியோரின் ஆட்சிக்கும் இடையே சாவனூரு அமைந்திருந்தது. இது சாவனூரின் பிரதேசத்தை படிப்படியாக அரித்தது. பதினெட்டாம் நூற்றாண்டின் இரண்டாம் பாதியில், சாவனூரின் பாதிக்கும் மேற்பட்ட பகுதி மராட்டியர்களிடம் ஒப்படைக்கப்பட்டது. நூற்றாண்டின் இறுதியில், திப்பு சுல்தான் எஞ்சிய பகுதியை இணைத்துக் கொண்டார். 1799 இல் திப்பு சுல்தானின் மரணத்துடன், சுதந்திரம் அதன் அசல் நிலப்பரப்பில் மூன்றில் ஒரு பகுதியுடன் சாவனூருக்கு திரும்பியது. அதன்பிறகு, சாவனூரு மெதுவாக ஆங்கிலேயர்களின் ஆதிக்கத்தை நோக்கி நகர்ந்தது. 1818 இல் மராத்தா கூட்டமைப்பு அழிக்கப்பட்ட பிறகு, சாவனூரு பித்தானிய இந்தியாவிலிருந்து பாதுகாப்பை ஏற்றுக்கொண்டது.

சாவனூரில் சிறந்த அறிஞரான சத்யபோத தீர்த்தரின் பிருந்தாவனம் உள்ளது. 
## மக்கள்தொகையியல்
2001 இந்திய மக்கள் தொகைக் கணக்கெடுப்பின்படி, சாவனூரில் 35,561 மக்கள் இருந்தனர். மக்கள் தொகையில் ஆண்கள் 52% மற்றும் பெண்கள் 48%. சாவனூரில் சராசரி கல்வியறிவு 49% உள்ளது. இது தேசிய சராசரியான 59.5% ஐ விட குறைவாக உள்ளது: ஆண்களின் கல்வியறிவு 54% மற்றும் பெண்களின் கல்வியறிவு 43% ஆகும். சாவனூரில், 16% மக்கள் 6 வயதுக்குட்பட்டோர் ஆவார்கள்.

## சாவனுரு புளியமரம்
"தொட்ட உனீசு மரா" என்று தாய்மொழியான கன்னடத்தில் அறியப்படும் பொந்தன்புளிய மரம் சாவனூருக்கு வெளியே மூன்று பெரிய மரங்களைக் கொண்டுள்ளது. மரங்கள் 5-25 மீ (விதிவிலக்காக 30 மீ) உயரத்தையும், தண்டு விட்டம் 7 மீ (விதிவிலக்காக 11 மீ) வரையும் உள்ளது. சாவனூரில் உள்ள மாதிரிகள் அனைத்து தரநிலைகளிலும் விதிவிலக்கானவை; மிகப் பெரியது 18 மீட்டருக்கு மேல் சுற்றளவு, இரண்டாவது 16 மீட்டருக்கு மேல் மற்றும் மூன்றாவது 14 மீட்டருக்கு மேல். இவை முக்கோண வடிவில் நடப்பட்டு நெருக்கமாக ஒன்றாக நிற்கின்றன. மாநில அரசு மரங்களைப் பாதுகாக்க வேலி அமைத்துள்ளது. மரங்களின் வரலாற்றை சுருக்கமாக விவரிக்கும் பலகை உள்ளது, இது உயரம் மற்றும் சுற்றளவு பற்றிய புள்ளிவிவரங்களையும் வழங்குகிறது.

## சவனுர் கல்பவிருட்ச ஆவணப்படம்
"சாவனூர் கல்பவிருட்சம்" என்பது இந்த ஊரில் அமைந்துள்ள கம்பீரமான மற்றும் பழமையான பொந்தன் புளிய மரங்களைப் பற்றிய அனைத்து அம்சங்களையும் உள்ளடக்கிய 35 நிமிட ஆவணப்படமாகும். இதை தஸ்தகீர் எச்.சி மற்றும் பக்கிரேஷ் அணியவர் என்ற இரு மாணவர்கள் இயககியுள்ளனர்.  
## சான்றுகள்

## வெளி இணைப்புகள்
*
*Another genealogy of Savanur State
சத்யபோத தீர்த்தர்

**சத்யபோத தீர்த்தர்** ( *Satyabodha Tirtha*) ( சுமார் 1710 - 1783 ) ஒரு இந்திய தத்துவவாதியும், அறிஞரும், யோகியும், ஆன்மீகவாதியும் மற்றும் துறவியும் ஆவார். இவர் உத்தராதி மடத்தின் 25 வது குருவாக மார்ச் 1744 - 9 மார்ச் 1783 வரை இருந்தார்.  சத்யபோத தீர்த்தர் தனது காலத்தின் இந்து மற்றும் முஸ்லிம் ஆட்சியாளர்களால் கௌரவிக்கப்பட்டார்.  தென்னிந்தியாவின் ஏறக்குறைய அனைத்து இளவரசர்களும் இவரை வணங்கி, அவருடைய தீவிர சீடர்களாக இருந்தனர். கூட்டியின் முராரி ராவ், ரகோஜி போசலே மற்றும் பதே சிங் ராவ் கெய்க்வாட் ஆகியோர் இவரது சிறந்த சீடர்கள். சாவனூரில் உள்ள உத்தராதி மடம் (சத்யபோதரின் பிருந்தாவனம் உள்ளது) இவரது பெயரால் சத்தியபோத மடம் என்று பெயர் பெற்றது. 

## சுயசரிதை
சத்யபோத தீர்த்தர் இந்தியாவின் கர்நாடக மாநிலத்தில் கிருஷ்ணா மற்றும் துங்கபத்திரை ஆறுகளுக்கு இடையில் அமைந்துள்ள ராய்ச்சூரில் பிறந்தார். காஞ்சி வாதிராஜ் ஆச்சார் எழுதிய *சத்யபோத விஜயம்* என்னும் நூலில் இவரது வாழ்க்கையைப் பற்றிய பெரும்பாலான தகவல்கள் காணப்படுகின்றன. 1710 இல் ஒரு பாரம்பரிய தேசஸ்த் பிராமணர் குடும்பத்தில் பிறந்த இவர், ராமச்சார்யா என்று அழைக்கப்பட்டார். இவரின் தந்தை பெயர் ஹரியாச்சாரியார் மற்றும் தாயார் பெயர் அரலாபாய். 8 வயதில் சாத்திரம் படிக்க ஆரம்பித்தார். இவர் உத்தராதி மடத்தின் தலைவரானபோது அவருக்கு வழங்கப்பட்ட பெயர் சத்யபோத தீர்த்தர். உத்தராதி மடத்தின் துறவுப் பொறுப்பை ஏற்று இந்தியா முழுவதும் தனது சீடர்களுடன் பயணம் செய்து, அரசர்கள் மற்றும் நவாப்களிடமிருந்து கணிசமான செல்வம், நிலங்கள் ஆகியவற்றாஇப் பெற்றார். மேலும், தத்துவ அறிஞர்களுடன் விவாதங்களில் பெங்கேற்றார்.  

## சான்றுகள்

## உசாத்துணை
*
* 
*
*
*
*
*

## வெளி இணைப்புகள்
*Satyabodha Swamy Math website

பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ சமயம்
பகுப்பு:வைணவ அடியார்கள்
பகுப்பு:பக்தி இயக்கம்
பிரதீப் குருல்கர் உளவு வழக்கு

இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பின் மூத்த விஞ்ஞானியான பிரதீப் குருல்கர், ஏவுகணை தொழில்நுட்ப இரகசியங்களை பாகிஸ்தான் நாட்டவருக்கு தொலைபேசி மூலம் தெரிவித்தமை காரணமாக குற்றம்சாட்டப்பட்டு, 3 மே 2023 அன்று மகாராட்டிராவின் பயங்கரவாத எதிர்ப்புப் படையினரால் கைது செய்யப்பட்டு விசாரணையில் உள்ளார்.

பிரதீப் குருல்கர் புனே நகரத்தில் உள்ள பாதுகாப்பு ஆராய்ச்சி மற்றும் வளர்ச்சி அமைப்பின் ஒரு பிரிவிற்கு இயக்குநராக உள்ளார்.

பிரதீப் குருல்கர் மேல் உள்ள உளவு வழக்கு, இந்திய இராணுவப் பாதுகாப்பு இரகசியங்களுக்கும் மற்றும் பெருமளவு அழிவு ஆயுத உற்பத்திகளின் இரகசியங்களுக்கும் சவால் உள்ளது.

## பின்னணி
பிப்ரவரி 2023-இல் ஒடிசா மாநிலத்தின்  சந்திப்பூரில் உள்ள பாதுகாப்பு ஆராய்ச்சி மற்றும் வளர்ச்சி அமைப்பின் இராக்கெட் பிரிவின் மூத்த விஞ்ஞானி, இந்திய இராணுவத்தின் இராக்கெட் தொழில்நுட்ப இரகசியங்களை எதிரி நாடான பாகிஸ்தான் நாட்டுப் பெண்னிடம் பகிர்ந்து கொண்டமைக்காக ஒடிசா காவல்துறையினரால் கைது செய்யப்பட்டார்.

## கால வரிசை
பிரதீப் குருல்கர் பாகிஸ்தான் உளவுப் பெண்ணிடம் இராக்கெட் தொழில்நுட்ப இரகசியங்களை அலைபேசி வாட்சப் மற்றும் காணொளி மூலம் பகிர்ந்து கொண்டதை அடுத்து, பாதுகாப்பு ஆராய்ச்சி மற்றும் வளர்ச்சி அமைப்பின் விழிப்புணர்வு மற்றும் பாதுகாப்புத் துறையினர் பிரதீப் குருல்கர் மீது காவல் துறையினரிடம் புகார் அளித்தனர். அதன் பேரில் 3 மே 2023 அன்று மகாராட்டிராவின் பயங்கரவாத எதிர்ப்புப் படையினர் பிரதீப் குருல்கரை அதிகாரப்பூர்வ இரகசியங்கள் சட்டத்தின் கீழ் கைது செய்யப்பட்டார். பாகிஸ்தானிய நாட்டவர் பொறி வைத்து, தனது அலைபேசியை ஒட்டுக் கேட்டு தன்னை சதிவலையில் சிக்க வைக்கப்பட்டதாக, தன் மீதான குற்றச்சாட்டுகளை பிரதீப் குருல்கர் மறுத்தார். 4 மே 2023 அன்று பயங்கரவாத எதிர்ப்புப் படையினர், பிரதீப் குருல்கரை புனே சிறப்பு நீதிமன்றத்தில் ஆஜர் படுத்தினர். நீதிமன்றம் பிரதீப் குருல்கரை 9 மே 2023 வரை காவல்துறையின் காவலில் ஏர்வாடா மத்திய சிறையில் அடைக்க உத்தரவிட்டது.

## மேற்கோள்கள்

பகுப்பு:இந்தியாவில் வழக்குகள்
பகுப்பு:மகாராட்டிரத்தில் வழக்குகள்
அபார் கபோ

**அபார் கபோ** (*Abar Khabo*) (ஆங்கிலம்: *மீண்டும் சாப்பிடுங்கள்*) என்பது இந்திய நாட்டின் மேற்கு வங்காள மாநிலத்தில் உருவான ஒரு இனிப்பு வகை ஆகும். இந்த இனிப்பு பிசுதா, முந்திரி, திராட்சை மற்றும் கீர் ஆகியவற்றைக் கொண்ட இரண்டு செறிவான கோளங்களைக் கொண்டுள்ளது.  

## வரலாறு
கோசிம்பசாரின் மகாராணி சுவர்ணமயி தேவி ஒரு புதிய வகையான இனிப்பை உருவாக்க கோரியபோது அபார் காபோ இனிப்பானது நோபின் சந்திர தாசால் கண்டுபிடிக்கப்பட்டது. அபார் கபோவை சாப்பிட்டவுடன், மகாராணி *"আবার খাবো"* (*அபார் கபோ*) என்று கூச்சலிட்டார்.  

கொல்கத்தாவைச் சேர்ந்த குப்தா சகோதரர்கள் மற்றும் பீம் சந்திர நாக் ஆகியோரின் இனிப்புக் கடைகள் அபார் காபோ தயாரிப்பதில் பெயர் பெற்றவை ஆகும். 

## மேலும் பார்க்கவும்

* ரஸ்குல்லா

## மேற்கோள்கள்


பகுப்பு:இனிப்புகள்
பகுப்பு:இனிப்பு-விருந்துக்குப் பின்
பகுப்பு:இந்திய இனிப்பு உணவுகள்
சிசுபால் ராம்

**சிசுபால் ராம்** (*Shishupal Ram*) இந்திய நாட்டைச் சேர்ந்த ஒரு குழந்தை மருத்துவர் ஆவார். இந்தியாவின் பீகார் மாநிலத்தில் 1920 ஆம் ஆண்டில் பிறந்த இவர், பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார்.  இவருடைய மருத்துவ சேவையை அங்கீகரிக்கும் வகையில் இந்திய அரசு இவருக்கு 1983 ஆம் ஆண்டு நாட்டின் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கிச் சிறப்பித்தது. சிசுபால் ராம்  2011 ஆம் ஆண்டு அக்டோபர்  மாதம் 29 ஆம் நாளன்று  தனது 84 வயதில் இறந்தார்.
## மேற்கோள்கள்

பகுப்பு:1920 பிறப்புகள்
பகுப்பு:2011 இறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
மியான்மர் குட்டைவால் மலைப்பாம்பு

***பைதான் கியாக்தியோ*** (*Python kyaiktiyo*) என்பது **மியான்மர் குட்டை வால் மலைப்பாம்பு** எனப் பொதுவாக அறியப்படும்  மியான்மரில் காணப்படும் மலைப்பாம்பு சிற்றினம் ஆகும். இது ஒரு அகணிய உயிரி.இது  உயரத்தில் உள்ள எடகான் மியாங்கில் சேகரிக்கப்பட்ட ஒற்றை மாதிரி அடிப்படையில் அறியப்படுகிறது. இது 2012 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டுள்ளது.

## வகைப்பாட்டியல்
*பைதான் கியாக்தியோ*வை முதன்முதலில் ஜார்ஜ் ஆர். ஜக், ஸ்டீவ் டபிள்யூ. கோட்டே மற்றும் ஜெர்மி எஃப். ஜேக்கப்சு ஆகியோர் 2002-ல் கியாக்தியோ வனவிலங்கு சரணாலயத்தில் சேகரிக்கப்பட்ட ஒரு பெண் மாதிரியின் அடிப்படையில் 2011-ல் விவரிக்கப்பட்டது. தனித்துவமான குணாதிசயங்கள் மற்றும் போதுமான இடவேறுபாடு ஆகியவை இதன் அருகிலுள்ள புவியியல் இணையான இரத்த மலைப்பாம்பிலிருந்து வேறுபட்டது என்பதைக் குறிக்கிறது.

## விளக்கம்
மியான்மர் குட்டை வால் மலைப்பாம்பு ஒரு நச்சற்ற, உள்பொரி முட்டையிடும்  நீளம் வரை வளரக்கூடிய பாம்பு ஆகும். 2002-ல், ஒரு பெண் மலைப்பாம்பு கண்டுபிடிக்கப்பட்டது. 2011-ல், இது ஒரு புதிய இனமாகப் பெயரிடப்பட்டது. இதன் பின்னர் ஒரு சில மாதிரிகள் மட்டுமே கண்டுபிடிக்கப்பட்டுள்ளன. இதனால் இவற்றின் அளவு மற்றும் எடை பற்றிய தகவல்கள் மிகக் குறைவாகவே உள்ளன. பொதுவான அம்சங்கள் காரணமாக, குட்டை வால் மலைப்பாம்பு குழுவின் மூன்று சிற்றினங்களுடன் இது தொகுக்கப்பட்டுள்ளன. மியான்மர் குட்டை வால் மலைப்பாம்பு அதிக எண்ணிக்கையிலான வயிற்றுப்புறச் செதில்களுடன் (180 அல்லது அதற்கு மேற்பட்டவை) வேறுபடுகிறது. பிடிபட்ட பெண் பாம்பு  நீளம் உடையது. இதன் எடை  ஆகும். இதன் உடல் வெளிர் பழுப்பு நிறத்தில் துருப்பிடித்த நிறக் கோடுகளுடன் மேல் புள்ளிகளுடன் உள்ளது. இவை மென்மையான செதில்களுடன் முதன்மையாக நிலப்பரப்பில் வாழ்பவை. பெரும்பாலான மலைப்பாம்புகளைப் போலவே, கதிரியக்க வெப்பத்தில் வேறுபாடுகளை உணரும் முகக் குழிகளைக் கொண்டுள்ளன. ஒட்டுமொத்தமாக, இவை இயற்கையாகவே சிவப்பு-பழுப்பு நிறத்தில் இருக்கும், அடர் பழுப்பு முதல் கருப்பு வரை புள்ளிகள் உடலின் முழு நீளத்திலும் காணப்படுகிறது.

## பரவல்
*பைத்தான் கியாக்தியோ* மியான்மரின் மொன் மாநிலத்தில் உள்ள தொங்கியோ மலைத்தொடர் அகணிய உயிரியாகக் கருதப்படுகிறது. இருப்பினும் இது இப்பகுதியில் அரிதாகவே காணப்படுகிறது.

## மேற்கோள்கள்

பகுப்பு:மலைப்பாம்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:அகணிய உயிரிகள்
அழகப்பன் நகர் மூவர் கோயில்

**மூவர் கோயில்** என்பது தமிழ்நாடு மாநிலத்தில் மதுரை மாவட்டத்தின் அழகப்பன் நகர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். சொக்கநாதர் சுவாமியை மூலவராகக் கொண்ட  இக்கோயிலில், மூலவருக்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சிவன், விஷ்ணு, பிரம்மா ஆகிய மூவர் மற்றும் பார்வதி, இலட்சுமி, சரசுவதி ஆகிய முப்பெரும் தேவியர் சன்னதிகளும் இக்கோயிலில் இடம் பெற்றுள்ளதாலும் இக்கோயில் மூவர் கோயில் என்ற திருநாமத்துடன் திகழ்கிறது.

கடல் மட்டத்திலிருந்து சுமார் 184 மீட்டர் உயரத்தில் அமைந்துள்ள மூவர் கோயிலின் புவியியல் ஆள்கூறுகள்,  ஆகும்.

சொக்கநாதர், விஷ்ணு, பிரம்மா, வெங்கடாசலபதி, பார்வதி, இலட்சுமி, சரசுவதி, கனகதுர்க்கை, தட்சிணாமூர்த்தி, செல்வ சித்தி விநாயகர், பாலமுருகன், ஐயப்பன், நந்தீசுவரர், சக்கரத்தாழ்வார், அனுமன், கால பைரவர், அப்பர் , சம்பந்தர், சுந்தரர், மாணிக்கவாசகர், வள்ளலார், நாகலிங்கம் மற்றும் கருப்பண்ணசாமி ஆகியோர் இக்கோயிலில் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - அழகப்பன் நகர் மூவர் கோயில்

பகுப்பு: மதுரை மாவட்டத்திலுள்ள சிவன் கோயில்கள்
வீர் சிங் மேத்தா

**வீர் சிங் மேத்தா** (*Veer Singh Mehta*) இந்தியாவின் இராசத்தான் மாநிலத்தைச் சேர்ந்த ஒரு மருத்துவர் ஆவார். 1949 ஆம் ஆண்டு திசம்பர் மாதம் 5 ஆம் தேதியன்று இவர் பிறந்தார். தனது கல்வி மற்றும் பயிற்சியை செய்ப்பூரிலுள்ள சவாய் மான் சிங் மருத்துவக் கல்லூரியிலும் பின்னர் அனைத்திந்திய மருத்துவ அறிவியல் நிறுவனத்திலும் பெற்ற்றார். இந்தியாவில் மூச்சுக்குழாய் நரம்புப் பின்னல் காயங்களுக்கான அறுவை சிகிச்சையில் வீர் சிங் மேத்தா முன்னோடி மருத்துவராக உள்ளார். தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் செயல்படுகிறார். நரம்பியல் சங்கத்தின் தலைவராகவும் தெற்காசிய நரம்பியல் அறுவை சிகிச்சை நிபுணர்களின் தலைவராகவும் இவர் தேர்ந்தெடுக்கப்பட்டார். மூளை தண்டு அறுவை சிகிச்சை, மூச்சுக்குழாய் நரம்புப் பின்னல் அறுவை சிகிச்சை, இரத்தத் தமனி விரிவு சிகிச்சை, மற்றும் முதுகெலும்பு கட்டி அறுவை சிகிச்சை ஆகிய துறைகளில் இவர் செய்த பணிக்காக உலகம் முழுவதும் பிரபலமானார்.  இந்தியாவில் நன்கு அறியப்பட்ட மூளைக் கட்டி அறுவை சிகிச்சை நிபுணரான இவர்  மூளைக் கோளாறுகளுக்காக உலகம் முழுவதும் உள்ள ஏராளமான இந்திய மற்றும் பன்னாட்டு நோயாளிகளுக்கு சிகிச்சை அளித்துள்ளார். இவருடைய மருத்துவ சேவைக்காக இந்திய அரசு  2005 ஆம் ஆண்டு பத்மசிறீ  விருது வழங்கிச் சிறப்பித்தது. பிரபல நரம்பியல் அறுவை சிகிச்சை நிபுணரான பி.கே. மிசுரா தில்லி அனைத்திந்திய மருத்துவ அறிவியல் கழகத்தில் இவருக்கு இளையவராக இருந்தார்.

## மேற்கோள்கள்

*https://web.archive.org/web/20070503105702/http://www.hindu.com/2005/01/26/stories/2005012607461100.htm

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:ராஜஸ்தான் நபர்கள்
பைரா மால்

**பைரா மால்**  (*Paira Mall*)  இந்தியாவைச் சேர்ந்த  ஒரு மருத்துவர் ஆவார். 1874 ஆம் ஆண்டு முதல் 1957 ஆம் ஆண்டு வரையிலான காலத்தில் இவர் வாழ்ந்தார். ஒரு  மொழியியலாளராகவும் இலண்டனில் உள்ள என்றி வெல்கமின் வரலாற்று மருத்துவ அருங்காட்சியகத்தின் சேகரிப்பாளராகவும் அறியப்பட்டார். 
thumb| பைரா மால்

## சுயசரிதை
இந்தியாவில் பிறந்த மால், ருசோ-சப்பானியப் போரில் (1904-1905) இராணுவ அறுவை சிகிச்சை நிபுணராகப் பணியாற்றினார். செருமன், பிரெஞ்சு, இத்தாலியன், சமசுகிருதம், பாரசீகம், இந்தி, பஞ்சாபி, அரபு மற்றும் ஆங்கிலம் ஆகிய மொழிகளில் சரளமாகப் பேசக்கூடியவராக இருந்தார்.

1911 ஆம் ஆண்டு  , இலண்டனில் உள்ள என்றி வெல்கம் வரலாற்று மருத்துவ அருங்காட்சியகத்திற்கு இவர் தேர்ந்தெடுக்கப்பட்டார். ஆயுர்வேத மருத்துவத்தின் கலை மற்றும் அறிவியலைக் காட்டும்  பொருட்களை தெற்காசியாவிலிருந்து சேகரிப்பது இவரது பணியாகும். ஆயுர்வேத மருத்துவத்தில் பயன்படும் மருத்துவ தாவரங்களைச் சேகரிப்பதற்காகவும் இவர் நியமிக்கப்பட்டார்.  இங்கிலாந்தில் இருந்த  ஆய்வகங்களின் கையெழுத்துப் பிரதிகளை நகலெடுத்து மொழிபெயர்த்ததன் மூலம் உள்ளூர் மருத்துவ அறிவையும் மால் பெற்றார்.   இத்தகைய சேகரிப்புகளை மால் தொடர்ந்து 15 ஆண்டுகளாக சேகரித்தார். 

1910 ஆம் ஆண்டு இலண்டனில் நிறுவப்பட்ட இந்திய சங்கத்தின் உறுப்பினராக மால் இருந்தார்.

## மரபு
16 நவம்பர் 2017 முதல் ஏப்ரல் 8, 2018 வரை, வெல்கம் அருங்காட்சியகம் தனது சேகரிப்பில் இருந்த  மருத்துவப் பொருட்கள், ஓவியங்கள் மற்றும் கையெழுத்துப் பிரதிகள் உட்பட பைரா மால் சேகரித்த பொருட்கள் "ஆயுர்வேத மனிதன்: இந்திய மருத்துவத்துடன் சந்திப்புகள்"  என்ற தலைப்பில் நடைபெற்ற கண்காட்சியில் இடம்பெற்றன.      மால் பயணம் செய்த போது வெல்கம் மற்றும் அவரது ஊழியர்களுடன் பைரா மால் எழுதிய எழுத்துப்பூர்வ கடிதப் பரிமாற்றங்களும் இக்கண்காட்சியில் அடங்கும்.     *அப்பல்லோ* பத்திரிகை,  மாலிடம் இருந்து வரப்பெற்ற  கடிதங்கள் "கண்டங்கள் மற்றும் கலாச்சாரங்கள் முழுவதும் மருத்துவ மற்றும் கலாச்சார பாரம்பரியத்தின் இயக்கத்தை கண்டறிய உதவுகின்றன என்று செய்தி வெளியிட்டது.. 

## மேலும் படிக்க
பின்வரும் புத்தகங்கள் பைரா மால் மற்றும் அவரது படைப்புகள் பற்றியவை:
* ஆலன், நைகல், *பர்ல்ஸ் ஆஃப் தி ஓரியண்ட்: வெல்கம் லைப்ரரியில் இருந்து ஆசிய பொக்கிஷங்கள்* (லண்டன்: தி வெல்கம் டிரஸ்ட், 2003)
* ஃபிரைட்லேண்டர், பீட்டர் ஜி., *[https://www.worldcat.org/oclc/779783442 தி WIHM ஹிந்தி கலெக்ஷன்]*
* லார்சன், பிரான்சிஸ், *அன் இன்ஃபினிட்டி ஆஃப் திங்ஸ்: ஹவ் சர் ஹென்றி வெல்கம் கலெக்ட் தி வேர்ல்ட்* (ஆக்ஸ்போர்டு: ஆக்ஸ்போர்டு யுனிவர்சிட்டி பிரஸ், 2009)
* Muñoz, Bárbara Rodríguez, *[https://www.worldcat.org/oclc/1044969479 ஆயுர்வேத மனிதர் : இந்திய மருத்துவத்துடன் சந்திப்புகள்]* (வெல்கம் சேகரிப்பு, 2017)

## மேற்கோள்கள்

பகுப்பு:1957 இறப்புகள்
பகுப்பு:1874 பிறப்புகள்
பகுப்பு:இந்திய மருத்துவர்கள்
பகுப்பு:இந்திய மொழியியலாளர்கள்
பிரிதிபால் சிங் மைனி

**பிரிதிபால் சிங் மைனி**  (*Prithipal Singh Maini*)  இந்தியாவைச் சேர்ந்த ஓர் எலும்பியல் அறுவை சிகிச்சை நிபுணர் ஆவார். புது தில்லி சர் கங்கா ராம் சிட்டி மருத்துவமனையில் மூத்த ஆலோசகராகவும்  அறுவை சிகிச்சை நிபுணராகவு  பணியில் உள்ளார்.  புது தில்லியில் உள்ள சாமா மருத்துவமனையில் எலும்பியல் நிபுணர் ஆலோசகராகவும் உள்ளார்.

பிரிதிபால் சிங் மைனி பல்வேறு  மருத்துவ சிகிச்சை  மற்றும் மருத்துவ பரிசோதனை முயற்சிகளை நிர்வகித்துள்ளார்.  இந்தியாவில் உள்ள பல மருத்துவப் பள்ளிகளில் கற்பித்தும் உள்ளார்.   மகரிசி தயானந்த் பல்கலைக்கழகத்தின் கௌரவ

பேராசிரியராகவும், மலிவு விலையில் சுகாதார சேவையை ஊக்குவிக்கும் அமைப்பான பாத்ஃபைண்டர் சுகாதார  இந்தியா குழுமத்தின்  துணைத் தலைவராகவும் உள்ளார். 2001 ஆம் ஆண்டு பஞ்சாப் முதல்வராக இருந்த பிரகாசு சிங் பாதல் வீழ்ச்சியடைந்தபோது, அவருக்கு அறுவை சிகிச்சை செய்து தொடை எலும்பு முறிவை சரிசெய்தவர் பிரிதிபால் சிங் மைனி என்பது குறிப்பிடத்தக்கதாகும்.  2001 ஆம் ஆண்டில்  பஞ்சாப் முதல்வரிடமிருந்து  *நிசான்-இ-கல்சா* கௌரவத்தைப் பெற்றார்  இந்திய மருத்துவத்துறையில் அவர் ஆற்றிய பங்களிப்பிற்காக, 2007 ஆம் ஆண்டில், இந்திய அரசு இவருக்கு மூன்றாவது உயரிய குடிமக்கள்  விருதான பத்ம பூசன் விருதை வழங்கியது.

மருத்துவர்  பிரிதிபால் சிங் மைனி 27 மார்ச் 2023  ஆம் ஆண்டு மார்ச்சு மாதம் 27 ஆம் தேதியன்று  இறந்தார்.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்ம பூசண் விருது பெற்றவர்கள்
அங்கோலா மலைப்பாம்பு

**அங்கோலா மலைப்பாம்பு** என்பது (*Python anchietae*)(*பைதான் அஞ்சிடே*) அன்சீட்டா குள்ள மலைப்பாம்பு என்றும் அழைக்கப்படுகிறது. இது தென்னாப்பிரிக்காவைச் சேர்ந்த மலைப்பாம்பு சிற்றினமாகும். டொனால்ட் ஜார்ஜ் பிராட்லியின் (1990) கருத்துப்படி, இந்தச் சிற்றினமானது மேற்கு ஆப்பிரிக்காவின் பால் மலைப்பாம்பு (*பி. ரெஜியசு*) உடன் மிகவும் நெருங்கிய தொடர்புடையது. தற்போது எந்த துணையினமும் இந்தச் சிற்றினத்தின் கீழ் அங்கீகரிக்கப்படவில்லை. இது போர்த்துகீசிய இயற்கை ஆர்வலரும் ஆய்வாளருமான ஜோஸ் ஆல்பர்டோ டி ஒலிவேரா அஞ்சியேட்டாவின் பெயரால் அழைக்கப்படுகிறது. மற்ற மலைப்பாம்புகளைப் போல, இது விசமற்ற பாம்பாகும்.

## விளக்கம்
*பைதன் அஞ்சிடே* உடல் நீளம் 183 செ.மீ. வரை வளரலாம். இதனுடைய உடல் நிறம் சிவப்பு-பழுப்பு நிறத்திலிருந்து பழுப்பு நிறத்திலிருந்து கிட்டத்தட்டக் கருப்பு தரையில், ஒழுங்கற்ற வெள்ளை அல்லது கிரீம் நிற பட்டைகள் மற்றும் புள்ளிகளால் மூடப்பட்டிருக்கும். வயிறு மஞ்சள் நிறமானது. காடுகளில் அல்லது சிறைபிடிக்கப்பட்ட நிலையில் அரிதாகவே காணப்படும் ஒரு அரிய வகை, இது "மணி போன்ற" தலை செதில்களைக் கொண்ட ஒரே மலைப்பாம்பு ஆகும்.  இது வெப்ப உணர்திறன் குழிகளைக் கொண்டுள்ளது, தலையின் ஒவ்வொரு பக்கத்திலும், மேல் உதட்டில் ஐந்து. மென்மையான முதுகு செதில்கள் 57-61 வரிசைகளில் அமைக்கப்பட்டுள்ளன. 
இடது|thumb| தோராயமான பரவல்
இடது|thumb| குஞ்சு பொரித்தல்

## பரவலும் வாழிடமும்
தென் அங்கோலா மற்றும் வடக்கு நமீபியாவில் ஆப்பிரிக்காவில் *பைதன் அஞ்சிடே* வாழ்கிறது. அங்கோலாவில் உள்ள லோபிடோவிற்கு அருகிலுள்ள "கேடும்பெல்ல" வகை இடம் ஆகும். வாழ்விடங்கள் என்பது பாறைகள் அல்லது திறந்த தூரிகை அல்லது புல்வெளியில் பாறைகளால் சூழப்பட்ட பகுதிகள்.ஆகும். பகல் நேரத்தில் செயல்படும் இந்த சிற்றினம் சிறிய குகைகள், மேலடுக்குகள் மற்றும் பிளவுகளில் தங்குகின்றன.

## நடத்தை மற்றும் உயிரியல்
*பைதன் அஞ்சிடே* தன் நெருங்கிய உறவினரான பால் மலைப்பாம்புக்கு ஒத்த குணத்தை வெளிப்படுத்துகிறது. இது சீறும் தன்மையுடையது. இதன் உணவாகச் சிறிய பாலூட்டிகள் மற்றும் பறவைகள் உள்ளன. *பை. அஞ்சிடே.*கருமுட்டை இடக்கூடியது. ஒரே நேரத்தில் நான்கு முதல் ஐந்து முட்டைகள் வரை இடப்படுகிறது. பெண் பாம்புகள் முட்டைகளை அடைகாக்கும் தன்மையுடையன. முட்டையிலிருந்து பொறிக்கும் குஞ்சுகள் 43–46 செ.மீ. (17-18 அங்குலம்) நீளமுடையன.

## கொல்லைப்படுத்தல்
அங்கோலாவில் நீண்ட உள்நாட்டுப் போரால் கொல்லைப்படுத்தப்பட்ட மலைப்பாம்பு *அஞ்சியேட்டா* அரிதாகவே உள்ளது. போர் முடிவடைந்தாலும், வயல்களும் காடுகளும் கண்ணிவெடிகளால் மூடப்பட்டுள்ளன. இருப்பினும் சிலர் இவற்றைப் பிடிக்க முயல்கின்றனர்.

கொல்லைப்படுத்தப்பட்ட இப்பாம்புகள் பெரிதும் விரும்பப்படுகின்றன. இவை பெரும்பாலும் இவற்றின் நெருங்கிய உறவினரான பால் மலைப்பாம்புகளின் குணம் மற்றும் சில பராமரிப்புத் தேவைகளின் அடிப்படையில் ஒப்பிடப்படுகின்றன.

## மேற்கோள்கள்

## மேலும் படிக்க

* போகேஜ் ஜேவிபி (1887). " *சுர் அன் பைதான் நோவியோ டி'ஆஃப்ரிக்* ". *ஜோர்னல் டி சைன்சியாஸ் கணிதவியல் இயற்பியல் இ நேச்சுரேஸ், லிஸ்போவா* [ **12** ] (46): 87–88. ( *பைத்தான் அஞ்சிடே*, புதிய இனங்கள்). (பிரெஞ்சு மொழியில்).

பகுப்பு:மலைப்பாம்புகள்
தண்டலம், திருவள்ளூர்

**தண்டலம்** () என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 88 மீட்டர் உயரத்தில் அமைந்துள்ள தண்டலம் புறநகர்ப் பகுதியின் புவியியல் ஆள்கூறுகள்,  ஆகும்.

தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற தடுத்தாலீசுவரர் கோயில், தண்டலம் பகுதியில் அமையப் பெற்றுள்ளது.

## மேற்கோள்கள்

## வெளி இணைப்புகள்
* GeoHack - தண்டலம், திருவள்ளூர்

பகுப்பு:திருவள்ளூர் மாவட்டத்திலுள்ள கிராமங்கள்
கார்க்களா சட்டமன்றத் தொகுதி

**கார்க்களா சட்டமன்றத் தொகுதி** (*Karkala Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது உடுப்பி மாவட்டத்தில் உள்ளது. உடுப்பி சிக்கமகளூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 122 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:உடுப்பி மாவட்டம்
தண்டலம் தடுத்தாலீசுவரர் கோயில்

**தடுத்தாலீசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் தண்டலம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 87 மீட்டர் உயரத்தில் அமைந்துள்ள தடுத்தாலீசுவரர் கோயிலின் புவியியல் ஆள்கூறுகள்,  ஆகும்.

இக்கோயிலின் மூலவர் தடுத்தாலீசுவரர் (வேறு பெயர்: தீண்டாத்திருமேனியீசுவரர்) மற்றும் தாயார் மீனாட்சி அம்மன் ஆவர். தலவிருட்சம் வில்வமரம் ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில், இக்கோயிலானது இயங்குகிறது.

## மேற்கோள்கள்

## வெளி இணைப்புகள்
* GeoHack - தண்டலம் தடுத்தாலீசுவரர் கோயில்

பகுப்பு:திருவள்ளூர் மாவட்டத்திலுள்ள சிவன் கோயில்கள்
மகேஷ் ஜெத்மலானி

**மகேஷ் ஜெத்மலானி** (*Mahesh Jethmalani*) இந்தியாவின் மூத்த வழக்கறிஞரும், பாரதிய ஜனதா கட்சி அரசியல்வாதியும், மாநிலங்களவை நியமன உறுப்பினர்|மாநிலங்களவை நியமன உறுப்பினரும் ஆவார். இவர் மறைந்த  உச்ச நீதிமன்ற வழக்கறிஞர் ராம் ஜெத்மலானியின் மகன் ஆவார். இவர் பாரதிய ஜனதா கட்சியின் தேசிய செயற்குழு உறுப்பினராக 2012 வரை செயலாற்றியவர்.
## வழக்கறிஞர் தொழில்
1980ல் ஆக்சுபோர்டு பல்கலைக்கழகத்தில் சட்டப் படிப்பு முடித்த மகேஷ் ஜெத்மலானி, 12 பிப்ரவரி 1981 முதல் மும்பை உயர் நீதிமன்றத்தில் வழக்கறிஞராக தொழில் தொடங்கினார்.

மகேஷ் ஜெத்மலானி மகாராட்டிரா முன்னாள் முதல்வர் ஏ. ஆர். அந்துலே மீதான ஊழல் வழக்கில் அந்துலே சார்பாக வாதாடினார். மேலும் இந்திரா காந்தி கொலை வழக்கில் குற்றம்சாட்டப்பட்ட இருவர் சார்பாக நீதிமன்றத்தில் வாதாடினார்.

## அரசியல்
2009 பொதுத்தேர்தலில் மகேஷ் ஜெத்மலானி மும்பை வடக்கு மக்களவைத் தொகுதியில் பாரதிய ஜனதா கட்சி சார்பில் போட்டியிட்டு வெற்றி வாய்ப்பை இழந்தார். 2021ல் மகேஷ் ஜெத்மலானி மாநிலங்களவை நியமன உறுப்பினராக நியமனம் செய்யப்பட்டார்.
## இதனையும் காண்க
* பரிந்துரைக்கப்பட்ட மாநிலங்களவை உறுப்பினர்கள் பட்டியல்

## மேற்கோள்கள்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:இந்திய வழக்கறிஞர்கள்
பகுப்பு:1956 பிறப்புகள்
பகுப்பு:மும்பையைச் சேர்ந்தவர்கள்
பகுப்பு:மாநிலங்களவை நியமன உறுப்பினர்கள்